Hysbysiad preifatrwydd – trin eich data yn ystod argyfwng y coronafeirws

**Hysbysiad preifatrwydd – yn ymwneud â sut y bydd y cyngor yn delio â’ch data yn ystod yr argyfwng coronafeirws cyfredol**

Mae’r hysbysiad preifatrwydd hwn yn egluro sut y bydd Cyngor Bwrdeistref Sirol Conwy (fel y Rheolydd Data) yn casglu, defnyddio a diogelu data personol yn benodol o ran y Pandemig Covid-19 (coronafeirws). Mae manylion o’r Hysbysiad Preifatrwydd Llawn i’w gael ar https://www.conwy.gov.uk/cy/Council/Access-to-Information/Privacy-Notices/How-Conwy-County-Borough-Council-uses-your-Information.aspx

Mae’r cyngor eisoes yn cadw data am breswylwyr, gweithwyr a budd-ddeiliaid. Efallai y byddwch wedi rhoi’r wybodaeth hon am reswm penodol, fel arfer byddai’r cyngor yn ceisio rhoi gwybod i chi y byddai’r data a ddarperir yn cael ei ddefnyddio am reswm gwahanol.  Oherwydd y sefyllfa sy’n prysur ddod i’r amlwg gyda’r pandemig cyfredol, ni fydd hyn bob tro’n bosibl.  Os ydym eisoes â gwybodaeth am freguster, gallwn rannu hyn at ddibenion cynllunio at argyfwng neu i ddiogelu eich buddiant allweddol i fywyd drwy eu rhannu gyda gwasanaethau y tu mewn a’r tu allan i’r cyngor.

Yn yr argyfwng cyfredol hwn, efallai y bydd angen i ni ofyn am eich gwybodaeth bersonol yn cynnwys gwybodaeth bersonol sensitif, er enghraifft, eich oedran neu a oes gennych afiechydon isorweddol neu’n ddiamddiffyn, nad ydych eisoes wedi’u rhoi.  Mae hyn er mwyn i’r cyngor allu cynorthwyo a blaenoriaethu gwasanaethau.

I gael gwybodaeth am y Coronafeirws (Covid19) ewch i https://www.conwy.gov.uk/cy/Resident/Social-Care-and-Wellbeing/Help-for-people-with-disabilities/Coronavirus-Covid-19.aspx

**Eich data personol**

Data personol yw gwybodaeth sy’n ymwneud â pherson byw y mae modd ei adnabod o’r data hwnnw.  Yn gryno, gellir adnabod rhywun drwy’r wybodaeth yn unig neu ar y cyd ag unrhyw wybodaeth arall ym meddiant y rheolydd data neu sy’n debygol o ddod i feddiant o’r fath.

Mae rhywfaint o’ch data personol yn cael ei ddosbarthu fel ‘categorïau arbennig o ddata personol’ oherwydd ystyrir bod yr wybodaeth yn fwy sensitif ac felly angen ei diogelu’n fwy.

**Sail gyfreithiol i brosesu eich data personol**

Bydd sut rydym yn prosesu eich data personol yn penderfynu ar sail gyfreithiol y prosesu.  Bydd y seiliau cyfreithiol dros brosesu gan y cyngor fel awdurdod cyhoeddus fel a ganlyn:

1. Lle mae datgeliad er buddiant allweddol i’ch bywyd chi neu unigolyn arall (Erthygl 6(1)(d) a 9(2)(c) Rheoliad Diogelu Data Cyffredinol)
2. Lle mae’n hanfodol o ran rhesymau budd sylweddol y cyhoedd Erthygl 9(2)(g)
3. Lle bydd er budd iechyd y cyhoedd Erthygl 9(2)(i)

**Rhannu eich data personol**

Yn y pandemig cyfredol hwn, gallwn rannu eich gwybodaeth gydag awdurdodau cyhoeddus eraill, gwasanaethau brys a budd-ddeiliaid eraill lle bo angen. Bydd hyn yn cael ei wneud mewn dull cymesur ac wedi’i reoli.

**Faint o amser y byddwn ni’n cadw eich data**

Byddwn ond yn cadw eich data personol gyhyd ag y bydd angen, at y diben y byddwn yn ei brosesu, oni bai bod gennym reswm cyfreithiol dros ei gadw, er enghraifft, unrhyw ofyniad cyfreithiol i gadw’r data am gyfnod penodol o amser.

Fodd bynnag, lle bo’n bosibl, byddwn yn gwneud y data hwn yn ddienw fel na fydd modd eich adnabod.

Lle nad oes angen i ni barhau i brosesu eich data personol, bydd yn cael ei ddinistrio’n ddiogel.

**Eich hawliau a’ch data personol**

Oni bai eich bod yn destun eithriad o dan y Rheoliad Diogelu Data Cyffredinol, mae gennych yr hawliau canlynol o ran eich data personol:

1. I ofyn am gopi o’ch data personol sydd gennym amdanoch.
2. I ofyn i ni gywiro unrhyw ddata personol os canfyddir ei fod yn anghywir neu wedi dyddio.
3. I ofyn i gael dileu eich data personol lle nad yw’n angenrheidiol i ni gadw data o’r fath mwyach.
4. I gofnodi cwyn gyda Swyddfa'r Comisiynydd Gwybodaeth.

Gallwch gael gafael ar y wybodaeth bersonol sydd gennym amdanoch (rhif 1 uchod), drwy gyflwyno Cais Gwrthrych am Wybodaeth – ewch i https://www.conwy.gov.uk/cy/Council/Access-to-Information/Data-Protection-Applying-for-your-data.aspx

Os hoffech wneud cais mewn perthynas â phrosesu eich data personol, cysylltwch â’r Swyddog Diogelu Data ar y manylion isod.

**Cwynion neu ymholiadau**

Rydym yn ceisio bodloni’r safonau uchaf wrth gasglu a defnyddio gwybodaeth bersonol.  Am y rheswm hwn, rydym yn cymryd unrhyw gwynion a gawn am hyn yn ddifrifol iawn. Os oes gennych unrhyw bryderon, cwestiynau neu sylwadau, anfonwch e-bost at Swyddog Diogelu Data’r Cyngor.

Os ydych wedi dilyn pob trywydd o’r broses gwynion ac nad ydych yn hapus bod eich cais neu adolygiad wedi cael ei drin yn gywir, gallwch apelio i Swyddfa'r Comisiynydd Gwybodaeth i ymchwilio i’r mater ymhellach drwy ysgrifennu at:

Swyddfa’r Comisiynydd Gwybodaeth - Cymru

2il Lawr, Tŷ Churchill

Ffordd Churchill

Caerdydd

CF10 2HH

**Newidiadau i'r hysbysiad preifatrwydd hwn**

Rydym yn adolygu’r hysbysiad preifatrwydd hwn yn rheolaidd ac os gwneir unrhyw newidiadau gennym, byddwn yn cyhoeddi’r fersiwn wedi’i ddiweddaru ar ein gwefan.

**Gwybodaeth gyswllt y Swyddog Diogelu Data**

Swyddog Diogelu Data Cyngor Bwrdeistref Sirol Conwy Blwch Post 1

Conwy

LL30 9GN

E-bost: derek.oconnor@conwy.gov.uk